ประมาณวันที่15มิ.ย.จนถึงวันนี้หนูรู้สึกเจ็บที่เต้านมข้างซ้ายข้างเดียว เจ็บรอบๆราวนมอ่ะค่ะแต่ถ้าไม่โดนคือไม่เจ็บค่ะ อันนี้คืออาการอะไรหรอคะ คลำๆดูเหมือนจะเป็นก้อนแต่ก็ไม่แน่ใจว่าใช่หรือป่าวค่ะอยู่ตำแหน่งใกล้ๆกับรักแร้ค่ะ
สวัสดีค่ะ อาการเจ็บเต้านมอาจเกิดได้จากหลายสาเหตุ เช่น1. การเปลี่ยนแปลงของระดับฮอร์โมนในร่างกาย อาการปวดหรือเจ็บจะสัมพันธ์กับการมีประจำเดือน คือมักมีอาการในช่วงก่อนมีประจำเดือนและจะลดลงเมื่อประจำเดือนหมดไป อาการปวดมักเป็นทั้ง 2 ข้าง บางครั้งเต้านมจะคัดตึงและทำให้รู้สึกเป็นก้อนได้2. เกิดจากการอักเสบของต่อมน้ำนมและท่อน้ำนม อาจเห็นผิวหนังของเต้านมบวมแดงร่วมด้วย3. เกิดจากซีสต์หรือถุงน้ำในเต้านมที่มีการอักเสบ จะทำให้คลำได้เป็นก้อนและมีอาการเจ็บ4. เกิดจากมีก้อนเนื้องอกธรรมดาในเต้านม จะทำให้คลำได้เป็นก้อน แต่มักไม่มีอาการเจ็บ5. เกิดจากการใช้ยาบางชนิด เช่น ยาคุมกำเนิด ยาต้านเศร้า เป็นต้น6.เกิดการบาดเจ็บที่กล้ามเนื้อ หรือกระดูกอ่อน บริเวณฐานของเต้านม จึงทำให้รู้สึกคล้ายปวดเต้านมตามไปด้วยหากอาการเจ็บเต้านมไม่สัมพันธ์กับการมีประจำเดือน และสงสัยว่าคลำได้ก้อนที่เต้านม แนะนำให้ไปพบแพทย์เพื่อทำการตรวจคลำเต้านมว่ามีก้อนจริงหรือไม่ หากคลำพบได้ก้อน แพทย์อาจส่งตรวจด้วยอัลตราซาวด์เต้านมต่อไป